Tapperhedskorset

Tapperhedskorset er den høyeste danske militære utmerkelse for ekstraordinær innsats under ekstreme vilkår.«Dronningen overrækker nyt Tapperhedskors til hjemvendt soldat»  , Forsvaret - Forsvarskommandoen, 15. november 2011.

Utforming
Dekorasjonen er basert på Dannebrogordenen. Korset er svart og bærer i hvitt teksten FOR – TAP – PER – HED. I senteret av korset er det en plakett med monogrammet til dronning Margrethe II og årstallet 2010.

Bandet til dekorasjonen er hvit med sentrert rød stripe.

Til utmerkelsen hører bandstripe, også den hvit med rød midtstripe og en gullfarget metallmedaljong med dronningens monogram.

Kriterier for tildeling

Tapperhedskorset tildeles for helt ekstraordinær innsats som finner sted under kamphandlinger der en person utmerker seg med oppofrende innsats i en åpenbart farlig situasjon.

Innsatsen skal bære preg av å være en spektakulær handling til fordel og hjelp for andre; og med formål å bidra til å løyse en viktig oppgave eller å redde andres liv.

Tildeling
Casper Westphalen Mathiesen ble 18. november 2011 den første, og så langt eneste, mottakeren av Tapperhedskorset.«Han er Danmarks største krigshelt» , JP.dk, 18. november 2011.

Mathiesen fikk dekorasjonen for å ha brukt sin egen kropp til å dekke en såret soldat da avdelingen var falt i et bakhold i Afghanistan. I flere minutter dekket Mathisen sin medsoldat mens fiendens ild slo ned rundt dem. Samtidig beskøyt Mathisen fienden og klarte å holde fienden på avstand frem til han selv og en sanitetssoldat kunne bringe den skadde i sikkerhet.

Referanser

Kategori:Danske militære utmerkelser
Kategori:Utmerkelser etablert i 2011